Diari Oficial de la Generalitat Valenciana


Sumari del DOGV 8945, del 05-11-2020 (2020/9231)

ACORD de 30 d'octubre de 2020, del Consell, pel qual s'autoritza transferència de crèdits entre capítols i programes de la Vicepresidència i Conselleria d'Igualtat i Polítiques Inclusives, al capítol 4 del programa 311.20, «Gestió i organització del sistema», línia S6738, «Concerts de places en centres d'atenció social a persones amb diversitat funcional o discapacitat», per import de 2.065.000,00 euros (expedient 16.015/20-110).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8945

Data del DOGV
:   05-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/9231


Data del document
:   30-10-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 30 d'octubre de 2020, del Consell, pel qual s'autoritza transferència de crèdits entre capítols i programes de la Vicepresidència i Conselleria d'Igualtat i Polítiques Inclusives, al capítol 4 del programa 311.20, «Gestió i organització del sistema», línia S6738, «Concerts de places en centres d'atenció social a persones amb diversitat funcional o discapacitat», per import de 2.065.000,00 euros (expedient 16.015/20-110). [2020/9231]  
  
  
En l'annex de transferències corrents del programa 311.20, «Gestió i organització», del sistema figura la línia S6738, «Concerts de places en centres d'atenció social a persones amb diversitat funcional o discapacitat», destinada al finançament dels acords d'acció concertada en matèria de serveis socials en el sector d'atenció a persones amb diversitat funcional. Per la Resolució de 18/12/2019 es van convocar els acords d'acció concertada en matèria de serveis socials en el sector d'atenció a persones amb diversitat funcional per al període 2020, regulats en el Decret 181/2017, de 17 de novembre, del Consell, pel qual es desenvolupa l'acció concertada per entitats d'iniciativa social, en el qual s'indica que «ateses les disponibilitats pressupostàries, anualment es podrà incrementar el nombre de places o serveis objecte de concert durant la vigència d'aquest, sempre que hi haja demanda de persones acreditades en la llista de l'administració concertant per a aqueix determinat servei objecte de concert i acord d'acció concertada».  
  
Actualment hi ha serveis que, malgrat haver aconseguit la puntuació mínima, n'han quedat exclosos per falta de crèdit pressupostari, per la qual cosa es proposa l'increment de l'esmentada línia. Així mateix, aquests serveis es troben dirigits a persones amb diversitat funcional, col·lectiu molt afectat per la crisi sanitària provocada per la Covid-19.  
  
La Vicepresidència i Conselleria d'Igualtat i Polítiques Inclusives, per entendre que es tracta de despesa destinada a la prestació de serveis públics fonamentals recollits en l'article 15 de la Llei orgànica 8/1980, de 22 de setembre, de finançament de les comunitats autònomes, d'acord amb les excepcions previstes en l'article 49.1.c de la Llei 1/2015, de 6 de febrer, de la Generalitat, d'hisenda pública, sector públic instrumental i subvencions, planteja el seu finançament mitjançant transferència de disponibilitats de crèdit existents en diverses partides del seu pressupost que suposa la minoració de crèdits en despeses de funcionament, inversions reals i línies de subvencions i transferències corrents.  
A aquest efecte, i en virtut del que es disposa en els articles 21 i 23 de la Llei 10/2019, de 27 de desembre, de pressupostos de la Generalitat per a 2020, 49.1.c de la Llei 1/2015, i 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, amb la deliberació prèvia, en la reunió de 30 d'octubre de 2020,   
  
ACORDA  
  
Primer  
Autoritzar minorar la dotació de fons propis de les línies de subvenció de l'annex de transferències i subvencions corrents en els programes i pels imports que es detallen a continuació, i que impliquen la supressió de les línies S5179, S5239, S5227 i S5228:  
Segon  
Autoritzar la minoració de crèdit en les aplicacions i pels imports següents:  
  
Aplicació Import  
15.08.00.479.66.1 120.000,00  
35.40.91.646.74.3 220.000,00  
45.55.91.512.21.1 220.000,00  
25.06.72.776.71.2 39.000,00  
62.42.03.972.85.2 96.000,00  
05.74.68.905.54.7 70.000,00  
18.70.35.117.44.4 500.000,00  
09.71.79.806.67.6 800.000,00  
Total minoracions 2.065.000,00  
  
  
  
Tercer  
Autoritzar un augment de crèdit en l'aplicació 68.06.99.027.03 4 per import de 2.065.000,00 €, per a incrementar en l'annex de subvencions i transferències, la dotació de fons propis de la línia de concurrència competitiva S6738, d'acord amb el següent detall:  
València, 30 d'octubre de 2020  
  
La consellera secretària,  
MÓNICA OLTRA JARQUE